Robades 50 paperetes de la loteria de Nadal de l’IES Vicent Andrés Estellés
2025-07-24

En l’IES Vicent Andrés de Burjassot es va produir, el passat 15 de novembre, un furt d’un total de 50 paperetes de la loteria de Nadal. Eren les paperetes del sorteig del 22 de desembre amb les quals, l’alumnat del centre educatiu recapta diners per a invertir en el viatge a Itàlia de fi de curs i en el campament d’anglés. Les paperetes furtades són les del número 68.620 i la seua numeració va des de la papereta 2926 fins a la 2975, ambdues incloses.

Només reparar en el furt, el centre educatiu ho va denunciar a la Policia Local de Burjassot, al mateix temps que, immediatament, es procedia a l’anul·lació de les paperetes en l’administració de loteria corresponent. Des de l’IES Vicent Andrés Estellés es vol advertir a la població que, en cas que algú li oferisca alguna papereta amb aqueix número i numeració, aquestes han quedat nul·les i que, per tant, en cas d’eixir el número premiat, aquestes paperetes no tindrien cap validesa. “Amb la resta de paperetes no hi ha problema algun”, segons apunten des de l’institut.